CELEX: 32014R1238
Language: hu
Date: 2014-11-19 00:00:00
Title: A Bizottság 1238/2014/EU végrehajtási rendelete ( 2014. november 19. ) az 59/2011/EU rendeletnek a Szerbiából származó borokra vonatkozó vámkontingensek tekintetében történő módosításáról

20.11.2014   
            
            
               HU
            
            
               Az Európai Unió Hivatalos Lapja
            
            
               L 333/1
            
         A BIZOTTSÁG 1238/2014/EU VÉGREHAJTÁSI RENDELETE
   (2014. november 19.)
   az 59/2011/EU rendeletnek a Szerbiából származó borokra vonatkozó vámkontingensek tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 184. és 187. cikkére,
   mivel:
   
               (1)
            
            
               Az egyrészről az Európai Közösségek és azok tagállamai, másrészről a Szerb Köztársaság közötti stabilizációs és társulási megállapodás (a továbbiakban: STM) 2008. április 29-én Luxembourgban került aláírásra és 2013. szeptember 1-jén lépett hatályba.
            
         
               (2)
            
            
               az egyrészről az Európai Közösségek és azok tagállamai, másrészről a Szerb Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv (2) (a továbbiakban: a jegyzőkönyv) 2014. június 25-én került aláírásra. A jegyzőkönyv Európai Unió és tagállamai nevében történő aláírását a 2014/517/EU tanácsi határozat (3), az Európai Atomenergia-közösség nevében történő megkötését pedig a 2014/518/Euratom tanácsi határozat (4) hagyta jóvá. A jegyzőkönyv 2014. augusztus 1-jén kezdődő hatállyal ideiglenesen alkalmazandó.
            
         
               (3)
            
            
               A jegyzőkönyv 7. cikke és III. melléklete 2014. augusztus 1-jei hatállyal a Szerbiából származó borokra vonatkozó vámkontingensek módosításáról rendelkezik.
            
         
               (4)
            
            
               A jegyzőkönyv 11. cikkével összhangban a 2014. évre az új vámkontingensek szerinti mennyiségeket és a meglévő vámkontingensek mennyiségeinek a növekményeit az éves alapmennyiségek százalékos részarányában kell kiszámítani a 2014. augusztus 1-je előtt eltelt időszakra eső rész figyelembevételével.
            
         
               (5)
            
            
               A jegyzőkönyvben rögzített, borokra vonatkozó vámkontingensek végrehajtása érdekében az 59/2011/EU bizottsági rendeletet (5) ki kell igazítani.
            
         
               (6)
            
            
               Az 59/2011/EU rendeletet ezért ennek megfelelően módosítani kell.
            
         
               (7)
            
            
               Mivel a jegyzőkönyv 2014. augusztus 1-jétől alkalmazandó, indokolt e rendeletet ugyanettől az időponttól alkalmazni és kihirdetésének napján hatályba léptetni.
            
         
               (8)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   Az 59/2011/EU rendelet mellékletének helyébe az e rendelet mellékletében szereplő szöveg lép.
   2. cikk
   Ez a rendelet az Európai Unió Hivatalos Lapjában történő kihirdetésének napján lép hatályba.
   Ezt a rendeletet 2014. augusztus 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. november 19-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 671. o.
   
   
      (2)  HL L 233., 2014.8.6., 3. o.
   
   
      (3)  A Tanács 2014. április 14-i 2014/517/EU határozata az egyrészről az Európai Közösségek és azok tagállamai, másrészről a Szerb Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő aláírásáról és ideiglenes alkalmazásáról (HL L 233., 2014.8.6., 1. o.).
   
      (4)  A Tanács 2014. április 14-i 2014/518/Euratom határozata az egyrészről az Európai Közösségek és azok tagállamai, másrészről a Szerb Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv Európai Bizottság általi, az Európai Atomenergia-közösség nevében történő megkötésének jóváhagyásáról (HL L 233., 2014.8.6., 20. o.).
   
      (5)  A Bizottság 2011. január 25-i 59/2011/EU rendelete a Szerb Köztársaságból származó borokra vonatkozó uniós vámkontingensek megnyitásáról és kezeléséről (HL L 22., 2011.1.26., 1. o.)
   
      MELLÉKLET
      
         
            „MELLÉKLET
            Az Unióba behozott, Szerbiából származó borokra vonatkozó vámkontingensek
            
                        Tételszám
                     
                     
                        KN-kód (1)
                        
                     
                     
                        TARIC- alszám
                     
                     
                        Árumegnevezés
                     
                     
                        2014. évi kontingens (hl-ben)
                     
                     
                        2015. évre és az azt követő évekre vonatkozó kontingens (hl-ben) (2)
                        
                     
                     
                        Kontingens szerinti vámtétel
                     
                  
                        09.1526
                     
                     
                        2204 10 93
                     
                     
                         
                     
                     
                        Minőségi pezsgőbor, a pezsgő (champagne) és az asti spumante kivételével; más bor friss szőlőből, legfeljebb 2 literes palackban (tartályban)
                     
                     
                        53 833
                     
                     
                        55 000
                     
                     
                        Mentes
                     
                  
                        2204 10 94
                     
                     
                         
                     
                  
                        2204 10 96
                     
                     
                         
                     
                  
                        2204 10 98
                     
                     
                         
                     
                  
                        2204 21 06
                     
                     
                         
                     
                  
                        2204 21 07
                     
                     
                         
                     
                  
                        2204 21 08
                     
                     
                         
                     
                  
                        2204 21 09
                     
                     
                         
                     
                  
                        2204 21 93
                     
                     
                        19, 29, 31, 41 és 51
                     
                  
                        2204 21 94
                     
                     
                        19, 29, 31, 41 és 51
                     
                  
                        2204 21 95
                     
                     
                         
                     
                  
                        2204 21 96
                     
                     
                        11, 21, 31, 41 és 51
                     
                  
                        2204 21 97
                     
                     
                         
                     
                  
                        2204 21 98
                     
                     
                        11, 21, 31, 41 és 51
                     
                  
                        09.1527
                     
                     
                        2204 29 10
                     
                     
                         
                     
                     
                        Más bor friss szőlőből, több mint 2 l-es palackban (tartályban)
                     
                     
                        10 958
                     
                     
                        12 300
                     
                     
                        Mentes
                     
                  
                        2204 29 93
                     
                     
                         
                     
                  
                        ex 2204 29 94
                     
                     
                        11, 21, 31, 41 és 51
                     
                  
                        2204 29 95
                     
                     
                         
                     
                  
                        ex 2204 29 96
                     
                     
                        11, 21, 31, 41 és 51
                     
                  
                        2204 29 97
                     
                     
                         
                     
                  
                        ex 2204 29 98
                     
                     
                        11, 21, 31, 41 és 51
                     
                  
      
      
         (1)  A Kombinált Nómenklatúra értelmezésére vonatkozó szabályok sérelme nélkül az árumegnevezés szövegét csupán irányadó jellegűnek kell tekinteni, mivel e melléklet keretein belül a preferenciális rendszert a KN-kód határozza meg. Ahol ex KN-kód szerepel, a preferenciális rendszert a KN-kód és a megfelelő árumegnevezés együttes alkalmazásával kell meghatározni.
      
         (2)  A felek egyikének kérésére egyeztetésre kerülhet sor a kontingensek oly módon történő kiigazítása céljából, hogy az ex 2204 29 alszámra vonatkozó (09.1527 tételszámú) vámkontingensből bizonyos mennyiséget átcsoportosítanak az ex 2204 10 és az ex 2204 21 alszámokra vonatkozó (09.1526 tételszámú) vámkontingensbe.”